**Създаване на изображение**

    При избор на инструмент от лентата показалецът на мишката променя вида си и под лентата се показват допълнителни възможности за избрания инструмент.

    **Рисуване**
    Избира се инструмент и се рисува чрез влачене на мишката при натиснат ляв (с основен цвят) или десен бутон (с допълнителен цвят).
      **Pencil** (**молив**) – рисува тънки линии (с дебелина един пиксел). При натиснат клавиш **Shift** рисува хоризонтална, вертикална или линия 45° спрямо хоризонталата.
      **Brush** (**четка**) – рисува линии с различна дебелина, която се избира от полето с допълнителни възможности под лентата с инструменти.
    
      **Airbrush** (**спрей**) – рисува петно от спрей, чиято големина се определя от полето с допълнителни възможности.
    ****
    **Изтриване на част от изображение**
      **Eraser** (**гума**) – при влачене при натиснат бутон изтрива част от изображението, като дебелината за триене може да се избере от полето с допълнителни възможности.
    
    От меню **Image** с команда **Clear** **Image** се изчиства целият лист.

    **Чертане на линии**
    Избира се инструмент и се чертае чрез влачене на мишката при натиснат ляв (с основен цвят) или десен бутон (с допълнителен цвят).
      **Line** (**права линия**) – чертае прави линии, чиято дебелина се избира от полето с допълнителни възможности.
    
    При натиснат клавиш **Shift** рисува линия под 0°, 45° или 90° спрямо хоризонталата.
      **Curve** (**крива линия**) – чрез влачене изчертава права линия, която чрез двукратно изтегляне с мишката встрани се огъва.

    **Чертане на фигури**
    Избира се инструмент и се чертае чрез влачене на мишката при натиснат ляв (с основен цвят) или десен бутон (с допълнителен цвят).
      **Rectangle** (**правоъгълник**) – чертае правоъгълник. При натиснат клавиш **Shift** чертае квадрат.
      **Ellipse** (**елипса**) – чертае елипса. При натиснат клавиш **Shift** чертае окръжност.
      **Rounded Rectangle** (**заоблен** **правоъгълник**) – чертае правоъгълници със заоблени ъгли. При натиснат клавиш **Shift** чертае заоблен квадрат.
      **Polygon** (**многоъгълник**) – чертае многоъгълници, като всяка страна се изчертава с влачене и с двукратно щракване фигурата се затваря.
    При избор на инструмент от тази група в полето с допълнителни възможности се появяват три варианта:

    - да се очертае само контурът на фигурата с основния цвят;

    - контурът да се очертае с основния цвят, а да се запълни с допълнителния;

    - контурът и вътрешната част са с основния цвят.

    **Запълване на фигури**
    Чрез инструмента и еднократно щракване с мишката във фигурата, чийто контур трябва да е затворен.
      **Fill With Color** (**кофа**) – запълва областта с основния цвят при щракване с левия бутон и с допълнителния – при щракване с десния бутон.

    **Вмъкване на текст в изображение**
      **Text** (**текст**)– служи за добавяне на текст към изображението.
    При щракване с мишката в областта за рисуване се появява пунктиран правоъгълник, в който се въвежда текст.
    За характеристиките на текста от меню **View** се избира команда **Text Toolbar**. Всички символи в текстовото поле имат еднакви характеристики. Цветът им съвпада с основния цвят, но може да бъде променен по време на въвеждане.
    Размерът на полето може да се коригира с помощта на водачите. Полето може да се мести, докато е активно. След щракване с мишката извън него текстът не може да бъде редактиран или променян.